open-index/open-wikipedia-markdown huggingface dataset:
Denominación d'Orichen Protechida Semontano

A **Denominación d'Orichen Protechida Semontano** ye una denominación d'orichen protechida de vins con seu en a ciudat aragonesa de Balbastro, que existe en o Semontano de Balbastro dende l'anyo 1984. As variedaz d'ugas con que se fan istos vins son moristel, tempranillo, garnacha, parraleta, *[[cabernet sauvignon]]*, *[[pinot noir]]*, macabeu, garnacha blanca, *[[chardonnay]]* y *[[gewürztraminer]]*, entre atros.

## Oríchens
I hai documentación de l'anyo 500 aC que sinyala que a vit se cautivaba en a val d'Ebro en o sieglo II aC y que a producción de vin en a zona yera important. En o Semontano de Balbastro s'estableixioron os romanos, trayendo tecnicas vitivinicolas avanzadas. 

Mientres a Edat Meya o cautivo de viz s'estendilla por toda a provincia, tenendo un papel important en o suyo desarrollo os monesterios, ya que o vin ye un producto esencial en os rituals catolicos.

En o sieglo XIX con l'ataque d'a filoxera a os vinyals franceses se veyió incrementada a producción vinicola d'ista comarca, igual que la d'atras d'Aragón, asinas como as exportacions. Ye en a decada de 1960 cuan se creya a cooperativa comarcal, agrupando asinas a la mayoría de viticultors d'a zona y dando trangos enta a creyación d'a denominación d'orichen que plegaría dos decadas dimpués. 

## Redolada

### Clima
Os vinyers gosan estar situaus en o fondón d'as vals, a on i hai un microclima con unas temperaturas anyals de 14,7&nbsp;°C una mica mayors que en as atras denominacions d'orichen d'Aragón. O suelo tien piedra panal, archila y salagón.

### Demarcación cheografica

Os siguients termins municipals son incluyius en a zona cheografica d'a Denominación d'Orichen Protechida Semontano:

Abiego, Adauesca, Alcalá d'o Bispe, Angüés, Antillón, Alquezra, Argavieso, Ascellas-Ponzano, Azara, Aflor, Balbastro, Barbunyals, Berbegal, Blecua-Torres, Biarche, Capella, Casbas de Uesca, Castillazuelo, Colungo, Estada, Estadilla, Fonz, Lo Grau, Graus, Ibieca, Ilche, A Luenga, Nabal, Olbena, Oz y Costeán, Peralta d'Alcofeya, Peraltiella, Perarruga, A Perdiguera, Pertusa, Pozán de Vero, La Puebla de Castro, Salas Altas, Salas Baixas, Santa María de Dulcis, Secastiella, Sietemo y Torres d'Alcanadre.

## Caracteristicas
### Ugas

As variedaz d'uga autorizadas son:

* **Tintas**: *[[cabernet sauvignon]]*, garnacha tinta, *[[merlot]]*, moristel, parraleta, *[[pinot noir]]*, *[[Syrah (uga)|syrah]]* y tempranillo.
* **Blancas**: alcanyón, *[[chardonnay]]*, garnacha blanca, *[[gewürztraminer]]*, macabeu, *[[riesling]]* y *[[sauvignon blanc]]*.

## Producción y comercialización
I hai 4.644 hectarias de vinya. O 90% d'a producción se divide entre as tres bodegas mas importants, encara que cada vegada n'i hai mas. 

### Bodegas
Istas son as 27 bodegas que fan parti d'a denominación d'orichen:

## Referencias

## Vinclos externos
*  Pachina web oficial d'a D.O.P. Semontano.
Pinars de Venecia

Os **pinars de Venecia** son una selva de pins que se troba situato en o sud-este d'a ciudat de Zaragoza, en o districto de Torrero. A Canal Imperial d'Aragón trescruza os pinars, chunto a los que se puet trobar o fosal de Zaragoza y o parque d'atraccions

Cuasi a totalidat d'a suya extensión ye formata por una sola especie, o pin borde.

## Referencias
Colechio del Salvador de Zaragoza

O **Colechio del Salvador** (d'antis mas conoixiu tamién como *Jesús-María El Salvador*) ye una escuela concertada perteneixient a la Companyía de Chesús, situada en o barrio zaragozano de la Romareda. Tien amostranza infantil, primaria, segundaria y bachillerato.

## Historia
O colechio actual yera o segundo d'a Companyía de Chesús en a capital y prencipió a construir-se en 1877, debiu a l'incremento de solicituz de plazas y a la iniciativa d'o pai Bofil. Fue establiu en 1879. Existiba rechimen de meya pensión, interno y externos.

## Asociación d'Antigos Alumnos
A suya creyación data de 1918, estando l'1 de chinero de 1919, o día d'a primera reunión.

### Antigos alumnos famosos
* Leopoldo Abadía, profesor y escritor
* Álvaro Arbeloa, futbolista.
* Luis Buñuel, director de cine.
* José María Conget Ferruz, escritor.
* María Teresa Fernández de la Vega, Ex-Vicepresidenta primera d'o gubierno d'Espanya.
* Luis García-Abrines Calvo, artista, musicologo, humanista y profesor y investigador d'a luengua espanyola.
* Ander Herrera, futbolista.
* Rafael de Valenzuela y Urzaiz, militar.

## Profesors famosos
* Xabier Arzalluz, politico basco.
* Longinos Navás Ferrer, naturalista, botanico, y entomologo catalán.

## Vinclos externos
*  Asociación d'antigos alumnos 
*  Pachina web d'o Colechio

## Referencias
Yohan Blake

**Yohan Blake** naixito d'a Parroquia de Saint James o 26 d'aviento de 1989, ye un atleta chamaicano especializato en prebas de velocidat. Estió campión d'o mundo de 100 m y relevos 4x100 en o Campionato d'o Mundo de Daegu 2011 amás de estar ganador en os Chuegos Olimpicos de Londres 2012 d'una medalla d'oro en os relevos 4x100 y dos d'archent en os 100 y 200 metros lisos.

## Vinclos externos

*  Perfil esportivo seguntes l'IAAF.
Heraclito

**Heraclito**, d'o griego clasico: Ἡράκλειτος, *Herákleitos*, (Éfeso, Grecia, 535 aC - † Éfeso, Grecia 475 aC) estió un estió un d'os mas grans filosofos presocraticos, conoixido como "Oscuro".

## Vinclos externos
Consello Superior d'Investigacions Cientificas

L'achencia estatal **Consello Superior d'Investigacions Cientificas** (CSIC) ye a mayor institución publica adedicata a la investigación en Espanya y a tercera d'Europa. Adscrita a o Ministerio de Ciencia y Innovación, a traviés d'a Secretaría d'Estato d'Investigación, o suyo obchectivo fundamental ye desarrollar y promover investigacions en beneficio d'o progreso cientifico y tecnolochico, y ta ixo ye ubierta a la colaboración con entidaz espanyolas y estrancheras.

## Vinclos externos

* Pachina prencipal d'o CSIC.
La Melusa

**La Melusa** ye un lugar aragonés perteneixient a o municipio de Tamarit de Litera situau en a comarca de Litera (provincia de Uesca).

A suya población ye de 8 habitants en 2011. En iste lugar se charra o catalán.

## Cheogafía
Ye situau a o sud d'Litera, mugant con Altorricón.

## Clima
A suya temperatura anyal ye 13.96 °C, con una temperatura meya en chinero de 4.3 °C y en chulio de 24.57 °C.

## Demografía

## Molimentos
* Ilesia de Sant Isidro Labrador de la Melusa, una ilesia adedicada a sant Isidro Labrador.

## Referencias
Valcarca

**Valcarca** ye un lugar aragonés d'a provincia de Uesca situau en a comarca d'a Cinca Meya, en o municipio de Binacet. En o 2020 teneba una población de 160 habitants.

## Cheografía
Ye situau a l'este d'a Cinca Meya. Muga con Binéfar.

## Historia
En o sieglo XV perteneixeba a la Castellanía d'Amposta.

## Demografía

## Molimentos
* Ilesia d'a Transfiguración d'o Sinyor.
* Ermita de Sant Elías.

## Referencias

## Vinclos externos
Estiche de Cinca

**Estiche de Cinca** ye un lugar aragonés d'a provincia de Uesca situato en a comarca d'a Cinca Meya, en o municipio de Sant Miguel de Cinca. En 2011 teneba una población de 130 habitants.

## Demografía
Ariestolas

**Ariestolas** (en castellano *Ariéstolas*) ye un lugar aragonés d'a provincia de Uesca situato en a comarca d'a Cinca Meya, en o municipio de l'Almunia de Sant Chuan. A suya población yera de 7 habitants (2014).

## Demografía
Litera (Fraga)

:*Iste articlo ye sobre un lugar aragonés en a comarca d'a Cinca Baixa; ta atros usos, se veiga *'Litera (desambigación)**''.


**Litera*' (en [[idioma catalán]] *Lleitera'') ye un lugar aragonés d'a provincia de Uesca situato en a comarca d'a Cinca Baixa, en o municipio de Fraga. A suya población ye de 150 habitants (2011).

A litera ye considerau como un barrio deseparatu d'a ciudat de Fraga ye extendiuato por as muitas fincos y explotacions ganaderas.

## Economía
En a litera ye situato o poligono industrial Fondo de Litera a on ye situata a industria d'o lugar y cualques negocios de restauración. Tamién bi ha instalacions ganaderas de porcino, caprín, aviar, apicultura entre d'atras. Cal destacar tamién a importancia de l'agricultura.

## Parla
En iste lugar se charra o catalán.

## Demografía

## Economía
Almudafar

**Almudafar** (en castellano *Almudáfar*) ye un lugar aragonés d'a provincia de Uesca situato en a comarca d'a Cinca Baixa, en o municipio d'Osso de Cinca. A suya población ye de 55 habitants (2011).

## Toponimia
I hai dos hipotesis, que lo suyo orichen provienga de:
* l'antroponimo arabe *Almutafir*,
* u d'a parola arabe *al-mudawwar*.

## Demografía

## Referencias
Frula

**Frula** ye un lugar aragonés d'a provincia de Uesca situato en a comarca d'os Monegros, en o municipio d'Almunient. A suya población ye de 345 habitants (2011).

## Demografía
Buira

:*Iste articlo ye sobre un lugar aragonés d'a comarca de Ribagorza; ta atros usos, se veiga *'Buira (desambigación)**''.


**Buira''' ye un lugar aragonés d'a provincia de Uesca situau en a comarca de Ribagorza, en o municipio de Bonansa. En 2011 teneba una población de 18 habitants.

## Luengas y parlas
En Buira, como en toda Ribagorza oriental se charra en catalán en la suya variant ribagorzana.

## Demografía

## Referencias
Espolla (desambigación)

**Espolla** puet estar:

* **[[Espolla (Ribagorza)]]**, un lugar aragonés en o termin municipal de Bonansa, comarca de Ribagorza y provincia de Uesca.
* **[[Espolla]]**, un municipio catalán situau en a comarca d'Alto Empordán y partiu chudicial de Figueres, en a provincia de Chirona.
Espolla (Ribagorza)

:*Iste articlo ye sobre un lugar aragonés en a comarca de Ribagorza; ta atros usos, se veiga *'Espolla (desambigación)**''.

**Espolla''' ye un lugar aragonés en o termin municipal de Bonansa, comarca de Ribagorza y provincia de Uesca.

A suya población ye de 0 habitants (2018).

## Cheografía
O lugar d'Espolla se troba situato a 1.150 metros d'altaria sobre o livel d'a mar.

## Historia
A suya primera mención escrita ye de l'anyo 956.

## Demografía

## Vinclos externos
*  [www.despobladosenhuesca.com/search/label/ESPOLL%C3%81 En www.despobladosenhuesca.com/]
Obaba

***Obaba*** (títol orichinal, estrenada con ixe memo títol en Aragón) ye una cinta hispano-alemana de l'anyo 2005 de cine de drama dirichida por Montxo Armendáriz seguntes un guión adaptau por él mesmo (basau en a novela *[[Obabakoak‎]]*, de Bernardo Atxaga), con una banda sonora orichinal de Xabier Capellas y una dirección de fotografía de Javier Aguirresarobe. Producida por Puy Oria, Montxo Armendáriz, Karl Baumgartner y Michael Eckelt ta las productoras *[[Filmförderung Hamburg]]*, *[[Pandora Film]]* y *[[Oria Films]]*, en o suyo elenco incluye a destacaus actors como Bárbara Lennie, Eduard Fernández, Juan Diego Botto, Pilar López de Ayala, Peter Lohmeyer u Héctor Colomé.

## Se veiga tamién
* Cine en 2005.
* Cintas de 2005.

## Referencias

## Vinclos externos
*  ''Obaba'' en Internet Movie Database.
*  ''Obaba'' en FilmAffinity.
Montxo Armendáriz

**Montxo Armendáriz** (nombre artistico de **Juan Ramón Armendáriz Barrios**), naixito d'Olleta (Leoz, Merindat d'Olit) o 27 de chinero de 1949, ye un destacato director cinematografico, guionista y productor cinematografico navarro, activo en o cine espanyol dende meyatos d'os anyos 1970 y con cuantos premios recibitos mientres a suya carrera cinematografica.

D'entre a suya filmografía, se puet mencionar bellas cintas,  como *[[Tasio]]*  (1984, con Patxi Bisquert y Nacho Martínez), *[[Las cartas de Alou]]* (1990, con Mulie Jarju, Eulalia Ramón, Ahmed El-Maaroufi, Akonio Dolo y Albert Vidal), *[[Historias del Kronen (cinta)|Historias del Kronen]]* (1995, con Juan Diego Botto, Jordi Mollà, Núria Prims, Aitor Merino, Armando del Río y Eduardo Noriega), *[[Secretos del corazón]]* (1997, con Carmelo Gómez, Andoni Erburu, Charo López y Sílvia Munt), *[[Obaba]]* (2005, con Bárbara Lennie, Eduard Fernández, Juan Diego Botto, Pilar López de Ayala y Héctor Colomé), u *[[No tengas miedo]]* (2011, con Michelle Jenner, Lluís Homar y Belén Rueda).

## Vinclos externos
*  ''Montxo Armendáriz'' en IMDb.
Luzars

**Luzars** (en catalán *Lluçars*, en castellano *Luzás*) ye un lugar aragonés d'a provincia de Uesca situato en a comarca de Ribagorza, en o municipio de Tolva. En 2011 teneba una población de 4 habitants. En iste lugar se charra o catalán.

## Toponimia
O toponimo *Luzars* significa "ferrerías" con o sentiu de "puesto a on alucian rellas y dallas". En catalán ribagorzano d'Arén encara se diz *lluciar la rella*, y bi ha un microtoponimo con esta palabra (*Lo Prat de Lluçars*).

## Demografía

## Puestos d'intrés
* Castiello de Luzars.
* Ilesia de Sant Cristofo.

## Referencias

## Vinclos externos
Louis Couturat

**Louis Couturat**, naixito de Ris-Orangis (Essonne, Francia) o 17 de chinero de 1868 y muerto en Melun (Sena y Marne, Francia) o 3 d'agosto de 1914), estió un filosofo, lochico, lingüista y matematico francés. Estudió Filosofía y Matematicas en a Escuela Normal Superior y fue dimpués profesor en a Universidat de Toulouse y en o Colechio de Francia. Estió en Francia un d'os precursors d'a lochica simbolica, que heba prencipiau a ixeminar-se en iste país poco antes d'a Primera Guerra Mundial gracias a os treballos de Charles Peirce, Giuseppe Peano y especialment a causa d'os *[[Principia Mathematica]]* d'Alfred North Whitehead y Bertrand Russell, iste zaguero amigo personal de Couturat. Concibió a lochica simbolica como un instrumento ta o perfeccionamiento d'as Matematicas y d'a Filosofía, integrando asinas a corrient clamada "lochicismo". En iste aspecto, s'oposó a Henri Poincaré, qui abanzó a la suya vegata en o intuicionismo de Luitzen Egbertus Jan Brouwer. Couturat contribuyó tamién a o desarrollo d'o lenguache artificial ido, una variant d'o esperanto. Murió en un accident de trafico.
Angels with Dirty Faces

***Angels with Dirty Faces*** (títol en anglés, en aragonés ***Ánchels con as caras sucias***, estrenada en Aragón con o títol en castellano de ***Ángeles con caras sucias***) ye una cinta estausunidense de l'anyo 1938 de cine policiaco, cine negro y cine de drama dirichita por Michael Curtiz seguntes un guión de Rowland Brown, John Wexley y Warren Duff, con una banda sonora orichinal de Max Steiner y una dirección de fotografía de Sol Polito. Producita por Samuel Bischoff ta *[[Warner Bros.]]*, en o suyo reparto incluye a destacatos actors como James Cagney, Pat O'Brien, Humphrey Bogart, Ann Sheridan y George Bancroft.

## Referencias

## Se veiga tamién
* Cine en 1938.
* Cintas de 1938.

## Vinclos externos

*  ''Angels with Dirty Faces'' en Internet Movie Database.
Maratón de Nueva York

A **maratón de Nueva York** ye una cursa de 42,195 kilometros de largaria lo circuito d'a cual recorre as carreras y os vicos d'a ciudat estausunidense de Nueva York. A suya primera edición estió en l'anyo 1970 y en l'anyo 2012 fue cancelata por os destrozos feitos por l'huracán Sandy.

En l'anyo 2014 se li atorga o Premio Princesa d'Asturias d'os Esportes per estar a maxima expresión d'esporte, colaboración ciudadana y esprito solidario.

## Palmarés
* En l'anyo 2012 no bi habió ganador, l'Huracán Sandy fizó que hesen de suspender a prueba.

## Referencias

## Vinclos externos

*  Pachina web oficial d'o Maratón de Nueva York.
Tundra

A **tundra** ye un ecosistema circumpolar, ye una planura ubierta, chelada y plana, arredol d'o polo norte, formada por mas de ueito millons de km². No i creix garra arbol, nomás molsa y liquens debiu a que o subsuelo ye chelau y a ixufrina polar priva que creixca. An que se desfa o chelo se i fa vasucals an que se forma o carbón clamau turba. S'ixemena per os territorios de Siberia, Alaska, Groenlandia, norte de Finlandia, Noruega y Canadá.

A parola tundra procede d'a parola "tūndâr" d'a luenga finlandesa que significa "planura sin arbols"

L'orache de a tundra se caracteriza per hibiernos cheladizos de tot y veranos curtos y frescos, con poca plevida de verano y muitos nevacils d'hibierno, alavez a temperatura gosa baixar dica os -28 graus centigraus, quedando tot tapau de nieu, chelo y cheleras. Nomás en os curtez veranos, que baixa a temperatura entre 1 y 10 graus, s'esterrenya bella mica y entre conchestas i sale bel plaponet de vechetación y bel vasucal an que se i fa turba, ya que como debaixo i hai un mallacán chelau, no se tresmina l'augua.

A fauna en a tundra ye un conchunto d'especies con caracteristicas propias que fan que tienga que acubillar-se y esfender-se bien de a chelor. Lo fan bien con pelletas densas, bien con acumulacions de grasura muit grans en proporción a o suyo tamanyo, bien per a forma de convivencia y d'acubillar-se en os suyos cubils fendo forigachos y foradiecos.

Os animals mas continos en a tundra son: o reno, o caribú, o buei almizclero, a llebre arctica, a craba de nieu, o lemming u rato de nieu, l'onso polar, o bubón de nieu y o lupo polar.

A flora escaseix mas que no a fauna, debiu a la baixa temperatura y a fuerte ixufrina, y tamién a contumancia de no trobar augua y poquetas sals minerals, ya que a materia organica tasament se pudreix y te puez trobar molsa, liquens, bel matiguer y bella flor de petalo molsudo.

## Referencias

## Vinclos externos

*  Ecorrechions de Tundra, WWF
*  barrameda.com.ar A tundra y a taiga
*  O bioma tundra
José Manuel Paz Agüeras

**José Manuel Paz Agüeras**, naixiu de Zaragoza (Comarca de Zaragoza, Aragón) o 21 de febrero de 1946 y muerto en Pamplona (Merindat de Pamplona, Navarra) o 24 de febrero de 2012, estió un churista y diplomatico aragonés. Fació os suyos estudios de Dreito en a Universidat de Zaragoza y destacó como diplomatico, estando embaixador d'Espanya en Zimbabwe (1998), embaixador d'Espanya en Andorra (1993-1998) y embaixador d'Espanya en Macedonya d'o Norte (1998), entre d'atros cargos destacaus.

Tamién destacó por a suya actividat diplomatica pa conseguir a designación d'a Expo 2008 celebrada en 2008 en Zaragoza, a suya ciudat natal.

## Obras
* 1982: *El futuro del hispanismo en los Estados Unidos y otros ensayos*, Instituto Tecnológico de Tijuana, Tijuana (Mexico).
* 1984: *Comentarios a la nueva ley de nacionalidad*, Centro de Publicaciones, Ministerio d'Asuntos Foranos, Madrit.
* 1985: *Guía del ciudadano en el extranjero*, Centro de Publicaciones, Ministerio d'Asuntos Foranos, Madrit.
* 1990: *La adopción consular*, Centro de Publicaciones, Ministerio d'Asuntos Foranos, Madrit.
* 1999: *La Administración General del Estado en el Exterior*, Secretaría General Técnica, Ministerio d'Asuntos Foranos, Madrit. 
* 2008: *Así se ganó la Expo. La batalla diplomática por Expo Zaragoza 2008*, Ediciones Elazar, Zaragoza.
* 2011: *El estatuto jurídico de los aragoneses en el extranjero*, Chusticia d'Aragón, Zaragoza.

## Referencias
President de Cantabria

O **president de Cantabria** ye qui, seguntes o Estatuto d'autonomía de Cantabria, presideix ixa comunidat autonoma, nombra a os suyos consellers y tien a maxima representación d'a comunidat y tamién representa a o estato aintro d'a suya comunidat. Ye esleito por o Parlamento de Cantabria entre os suyos miembros, encara que formalment qui lo nombra ye o rei d'Espanya.

## Lista de presidents de Cantabria
Víctor Valdés i Arribas

**Víctor Valdés i Arribas**, conoixito profesionalment en o mundo d'o fútbol como **Víctor Valdés**, naixito de l'Hospitalet de Llobregat (Barcelonés) o 14 de chinero de 1982, ye un futbolista catalán, activo profesionalment dende l'anyo 2000 dica l'actualidat y que dica l'inte ha realizato toda la suya carrera esportiva en o Futbol Club Barcelona (dende 2000 dica 2007 en o suyo filial o Futbol Club Barcelona B). Chuga en posición de portero y ha estato tamién chugador d'a selección espanyola y tamién d'a selección de fútbol de Catalunya.

## Clubs
{|

## Vinclos externos
Ignacio Camacho Barnola

**Ignacio Camacho Barnola**, conoixito profesionalment como **Nacho Camacho** u **Ignacio Camacho**, naixito de Zaragoza (Comarca de Zaragoza) o 4 de mayo de 1990, ye un futbolista aragonés que chuga en a posición de centrocampista defensivo activo profesionalment dende 2007 dica l'actualidat y que ha realizato toda la suya carrera esportiva fuera d'Aragón, en primeras en l'Atlético de Madrid (dende 2007 dica 2011) dimpués en o Málaga CF (dende 2011 dica 2017) y dende 2017 dica l'actualidat en o VfL Wolfsburgo d'a bundesliga alemanya.

Ha estau internacional con Espanya en as categorias sub-17 y absoluta, ye chirmán d'o tamién futbolista Juanjo Camacho

## Clubs
José María Movilla

**José María Movilla Cubero**, conoixito profesionalment como **José María Movilla**, naixito de Leganés (Comunidat de Madrit) o 8 de febrero de 1975, ye un futbolista espanyol, activo profesionalment dende 1994 dica l'actualidat y con una ampla carrera esportiva en cuantos equipos espanyols, que encomenzó en o CDC Moscardó y que se ha desarrollato en equipos d'a primera y d'a segunda división, incluyindo-ie o Real Zaragoza). Chuega en posición de centrocampista y o suyo actual equipo ye o Real Zaragoza.

## Equipos

## títols
### Estatals
Louis de Beaufront

**Louis de Beaufront**, pseudonimo de **Louis Chevreux** (3 d'octubre de 1855, París - 8 de chinero de 1935, Thézy-Glimont, Somme) estió un lingüista de muitisma importancia en o desarrollo de l'ido, una luenga auxiliar internacional. Beaufront estió en primeras un apasionau defensor d'o esperanto y estió un d'os prencipals responsables d'a suya temprana difusión en Europa occidental asinas como un d'os primers franceses en charrar-lo.

Beaufront descubrió o esperanto por primera vegata en 1888 y en 1889 fundó a *[[Société Pour la Propagation de l'Espéranto]]* (SPPE). En 1900 escribió o suyo *[[Commentaire sur la grammaire de la Langue Internationale "Esperanto"]]*.

Fue esleiu ta representar o esperanto sin modificacions debant d'o Comité d'a Delegación ta l'Adopción d'una Luenga Internacional, acudindo a las trobadas d'o Comité d'a Delegación en octubre de 1907.

Dimpués, Beaufront estió un defensor de l'ido y escribió a influyent gramatica de l'ido *[[Kompleta Gramatiko Detaloza]]*, publicada en 1925.

Amaneixe como un personache en a novela de Joseph Skibell, *A Curable Romantic*, publicada en 2010.
Xavier Hernández i Creus

**Xavier Hernández i Creus**, conoixito profesionalment como **Xavi Hernández**, naixito de Terrassa (Vallés Occidental) o 25 de chinero de 1980, ye un futbolista catalán hue retirau que en o campo ocupaba a posición de centrocampista en l'actualidat ye entrenador de fútbol. Estió activo profesionalment dende 1997 dica o 2019 y con gran parti d'a suya carrera esportiva realizata en o Futbol Club Barcelona (dende 1997 dica 2015) y en o suyo filial o Futbol Club Barcelona B). O suyo zaguer equipo estió l'Al Sadd SC d'a Qatar Stars League de qui agora ye o suyo entrenador y ha estato tamién chugador d'a selección espanyola y d'a selección de fútbol de Catalunya.

En l'anyo 2010 se li concedió o Premio Prencipe d'Asturias d'os Esportes, chunto a Iker Casillas, por a suya eixemplar forma d'entender o futbol, basau en a deportividat, o chuego limpio y o companyerismo.

## Clubs
### Como chugador
{|

## Vinclos externos

## Referencias
Leo Franco

**Leonardo Neorén Franco**, conoixito profesionalment como **Leo Franco** (naixito de San Nicolás de los Arroyos, provincia de Buenos Aires, Archentina, o 20 de mayo de 1977), ye un exfutbolista y entrenador de fútbol archentino, activo profesionalment dende 1994 dica 2016 y que ha realizato una ampla carrera esportiva, en primeras en o CA Independiente (dende 1994 dica 1997) y dimpués en cuantos equipos espanyols, y mesmo en o equipo turco Galatasaray SK. Chugaba en posición de portero y o suyo zaguer equipo estió a Sociedad Deportiva Huesca. Tamién ha chugato en a selección archentina.

En o 2018 estió l'entrenador d'a Sociedad Deportiva Huesca mientres ueito partius, estando cesau per los suyos malos resultaus.

## Clubs
### Como chugador
{|

### Como entrenador
Abraham Minero

**Abraham Minero Fernández**, conoixito profesionalment como **Abraham**, naixito de Granollers (Vallés Oriental) o 22 de febrero de 1986, ye un futbolista catalán. Chuga en posición d'esfensa y o suyo actual equipo ye o Club Deportivo Ebro.
Javi Álamo

**Javier Álamo Cruz**, conoixito profesionalment como **Javi Álamo**, naixito de Gáldar (provincia de Las Palmas) o 18 d'agosto de 1988, ye un futbolista canario, qhuga en posición de debantero. Activo profesionalment dende 2007 dica l'actualidat y fació a suya formación esportiva en clubes d'a suya tierra natal, en primeras en a Universidad Las Palmas B (dende 2007 dica 2008) y dimpués en cuantos equipos espanyols, dica plegar en 2012 en o Real Zaragoza equipo en que estió dica 2015.  O suyo actual equipo ye o a UD Almería.

## Equipos
{|
Goodbye, Mr. Chips (cinta de 1939)

:*Iste articlo ye sobre una cinta britanica de 1939; ta atros usos, se veiga *'Goodbye, Mr. Chips (desambigación)***.

***Goodbye, Mr. Chips*** (títol orichinal en [[Idioma anglés|anglés]], en [[Idioma aragonés|aragonés]] ***Adiós, Mr. Chips**', estrenada con iste zaguer títol en Aragón) ye una cinta britanica de l'anyo 1939 de cine de drama dirichida por Sam Wood seguntes un guión de R. C. Sherriff, Claudine West y Eric Maschwitz (basau en a novela *[[Goodbye, Mr. Chips (novela)|Goodbye, Mr. Chips]]*, de James Hilton). Con una banda sonora orichinal de Richard Addinsell, una dirección de fotografía de Freddie Young y una producción cinemografica de Victor Saville ta las productoras *[[Metro-Goldwyn-Mayer]]* y *[[Denham Studios]]*, en o suyo elenco incluye a destacaus actors como Robert Donat, Greer Garson, Terry Kilburn, Paul Henreid u John Mills.

## Se veiga tamién
* Cine en 1939.
* Cintas de 1939.

## Referencias

## Vinclos externos
*  ''Goodbye, Mr. Chips'' en Internet Movie Database.
*  ''Goodbye, Mr. Chips'' en AllRovi.
*  ''Goodbye, Mr. Chips'' en Turner Classic Movies.
Edu Oriol

**Eduard Oriol i Gràcia**, conoixito profesionalment como **Edu Oriol**, naixito de Cambrils (Baixo Campo) o 5 de noviembre de 1986, ye un futbolista catalán, activo profesionalment dende 2005 dica l'actualidat y que ha realizato toda la suya carrera esportiva en cuantos equipos catalans y en o Real Zaragoza. Chuega en posición de debantero y o suyo actual equipo actual ye o Club Deportivo Tenerife.

## Clubs
{|

## Vinclos externos
* Ficha d'Eduard Oriol en *EspnDeportes*.
* Ficha d'Eduard Oriol en a web d'o Real Zaragoza.
* Ficha d'Eduard Oriol en *BDFutbol.com*.
Álvaro González

**Álvaro González Soberón**, conoixito profesionalment como **Álvaro**, naixito de Potes (Cantabria) o 4 de mayo de 1990, ye un futbolista cantabro, activo profesionalment dende 2010 dica l'actualidat y que ha realizato a suya carrera esportiva en o Racing de Santander (dende 2010 dica 2011)  en o Real Zaragoza (2012-2014) y dimpués en o RCD Espanyol de Barcelona, Villarreal CF y o suyo equipo actual a on chuga como cediu y o suyo actual equipo ye l'Olympique de Marsella.

## Clubs
{|
James Hilton

**James Hilton**, naixito de Leigh (Gran Manchester, Reino Uniu) o 9 de setiembre de 1900 y muerto en Long Beach (California, Estaus Unius) o 20 d'aviento de 1954, estió un escritor y novelista britanico, con bellas d'as suyas obras transformatas en guions ta o cine.

## Obras
* 1920: *Catherine Herself*.
* 1922: *Storm Passage*.
* 1924: *The Passionate Year*.
* 1925: *Dawn Of Reckoning* (tamién conoixita como *Rage In Heaven*).
* 1926: *Meadows Of The Moon*.
* 1927: *Terry*.
* 1928: *The Silver Flame* (tamién conoixita como *Three Loves Had Margaret*).
* 1931: *[[Murder at School]]* (tamién conoixita como *Was It Murder?*), publicata con o pseudonimo de Glen Trevor).
* 1931: *And Now Goodbye,*.
* 1932: *Contango* (tamién conoixita como *Ill Wind*).
* 1933: *Knight Without Armour* (tamién conoixita como *Without Armor*).
* 1933: *[[Lost Horizon (novela)|Lost Horizon]]*.
* 1934: *[[Goodbye, Mr. Chips (novela)|Goodbye, Mr. Chips]]*.
* 1937: *[[We Are Not Alone (novela)|We Are Not Alone]]*.
* 1938: *To You, Mr Chips*.
* 1941: *[[Random Harvest (novela)|Random Harvest]]*.
* 1944: *The Story Of Dr. Wassell*.
* 1945: *[[So Well Remembered]]*.
* 1947: *Nothing So Strange*.
* 1949: *Twilight Of The Wise*.
* 1951: *Morning Journey*.
* 1953: *Time And Time Again*.

## Vinclos externos
*  ''James Hilton'' en IMDb.
*  ''James Hilton'' en Find a Grave.
Instituto de Estudios Altoaragoneses

L**'Instituto de Estudios Altoaragoneses** (en aragonés *Instituto d'Estudios Altoaragoneses*; por as suyas siglas **IEA**) ye una institución cultural aragonesa que tien como finalidat d'estudiar y publicar estudios sobre l'Alto Aragón. Actualment y dende 1977 ye adscrito a la Deputación Provincial de Uesca con o suyo nombre actual, pero cuan s'establió en 1949 teneba o nombre d**'Instituto de Estudios Oscenses** (en aragonés *Instituto d'Estudios Uescanos*) y yera una institución independient de cualsiquier vinclo con l'Administración publica. Os suyos establidors estioron Virgilio Valenzuela Foved, Ricardo del Arco, Salvador María de Ayerbe, Miquel Dolç, Antonio Durán Gudiol y Federico Balaguer.

Actualment fa parte d'a Confederación Española de Centros de Estudios Locales, relacionando-se con o Consejo Superior de Investigaciones Científicas y tien a suya seu social en a ciudat de Uesca, encara que tamién conta con subdelegacions u subcentros en bellas comarcas altoaragonesas. O suyo actual director ye Alberto Sabio Alcutén, estando-ne o suyo subdirector Francho Nagore.

Amás de publicar libros, l'IEA tamién fa publicacions periodicas como a revista *[[Argensola (revista)|Argensola]]*, sobre Historia y Ciencias Socials; a revista *[[Alazet (revista)|Alazet]]* sobre Filolochía; a revista *[[Lucas Mallada (revista)|Lucas Mallada]]*, sobre Ciencia; u a revista *[[Bolskan (revista)|Bolskan]]* sobre Arqueolochía. Fa las suyas publicacions en as tres luengas d'Aragón: aragonés, castellano y catalán.

## Lista de directors de l'IEA
* 1949-1978: Virgilio Valenzuela Foved.
* 1978-1981: Cecilio Serena.
* 1985-1989: Agustín Ubieto Arteta.
* 1990-1992: José Ramón López Pardo.
* 1992-1994: Antonio Durán Gudiol.
* 1995-2000: Bizén d'o Río.
* 2000-2020: Fernando Alvira Banzo.
* 2020-hue: Alberto Sabio Alcutén.

## Vinclos externos
* Sitio web oficial de l'Instituto de Estudios Altoaragoneses.
Genetta

As **chinetas** ( Linné, 1758) son un chenero de mamifero d'a orden d'os Carnivora y d'a familia Viverridae. O suyo habitat primichenio se troba en o continent africano, encara que en a especie *[[Genetta genetta]]* tamién incluye territorios fuera d'a suya aria d'orichen (incluyindo-ie Aragón) encara que ixo se debe a introduccions antigas d'una especie que no i yera present.

## Especies
En fan parte d'iste chenero as siguients especies:
* *[[Genetta abyssinica]]* (chineta d'Abisina).
* *[[Genetta angolensis]]* (chineta d'Angola).
* *[[Genetta bourloni]]* (chineta de Bourlon).
* *[[Genetta cristata]]* (tamién se considera de vegatas como una subspecie de *Genetta servalina*).
* *[[Genetta genetta]]* (chineta común, estendillata por o territorio d'Aragón).
* *[[Genetta johnstoni]]* (chineta de Johnston).
* *[[Genetta maculata]]*.
* *[[Genetta pardina]]*.
* *[[Genetta piscivora]]* (d'antis mas s'incluyiba en o chenero *[[Osbornictis]]*).
* *[[Genetta poensis]]*.
* *[[Genetta servalina]]*. 
* *[[Genetta thierryi]]* (chineta de Thierry).
* *[[Genetta tigrina]]*.
* *[[Genetta victoriae]]*.

## Notas


## Referencias

## Vinclos externos
Genetta abyssinica

A **chineta abisinia** (, Rüppell, 1836) ye una especie de mamifero d'a orden Carnivora y d'a familia Viverridae que tien a suya aria de distribución en o este d'Africa (Chibuti, Etiopia, Eritrea, Somalia y Sudán). O suyo habitat se troba en parameras y redoladas semidisierticas, encara que gosan estar especies arboricolas. Son carnivoros encara que pueden tamién alimentar-se de fruitas.

## Notas


## Vinclos externos
Genetta angolensis

A **chineta angolenya** (, Bocage, 1882)) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que se distribuye por buena part d'Africa, estando present en Angola, Republica Democratica d'o Congo, Malawi, Mozambique, Tanzania, Zambia y Zimbabwe, mas que mas en as selvas pluvials y en as sabanas. Ye una especie d'a que encara no se conoixen muitos aspectos respective d'a suya biolochía, encara que se gosa considerar que ye prou amanata en ixos aspectos d'a mas conoixita chineta común (*[[Genetta genetta]]*). Tamién ye incierto o suyo estato de conservación, considerando-se que puet tener problemas derivatos d'a desforestación d'as selvas africanas por a presión de l'hombre.

## Notas


## Vinclos externos
Genetta bourloni

A **chineta de Bourlon** (, Gaubert, 2003)) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que se distribuye por buena part d'Africa occidental en os territorios amanatos a o golfo de Guinea, estando present en as selvas tropicals de Guinea, Costa de Vori, Liberia y Sierra Leone.

## Notas


## Vinclos externos
Centro Astronomico Aragonés

O **Centro Astronomico Aragonés** (**Centro Astronómico Aragonés** en castellano y oficialment) ye un planetario aragonés que busca l'estudio de l'Universo y d'os cuerpos celestes u astros, que se troba situato amán d'a ciudat de Uesca (Plana de Uesca), en o *[[Parque Tecnolochico Walqa]]*.

## Centro de Referencia
O Centro Astronomico Aragonés naixe con l'obchectivo d'espardir o conoiximiento d'a Ciencia y de l'Astronomía y mira d'estar un centro de referencia formativo ufrindo una alternativa a l'ocio ta os chóvens y familia mentres os cabos de semana. 
Antimás o Centro Astronomico Aragonés ha apostau por una total sinerchia con L'Observatorio Astrofisico de Chabalambre.

## L'edificio
L'edificio tien elementos tecnolochicos que aprofeitan tot lo posible fuents d'enerchía renovables como a enerchía solar y a enerchía cheotermica, conta con un planetario, un simulador 4D, dos aulas-tallers, un observatorio astronomico, botiga, sala d'exposicions y a seu de l'Agrupación Astronomica de Uesca y d'o Rete d'Agrupacions d'Aragón. En l'observatorio bi son os dos telescopios especializaus en observación solar y cielo fundo.

## Vinclos externos
*  Pachina web oficial d'o Centro Astronomico Aragonés.
*  ''O planetario de Uesca podría ubrir enta fin d'o mes, en *[[Arredol (diario dichital)|Arredol]]*.
Genetta cristata

***Genetta cristata*** (Hayman, 1940) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que se distribuye en parte d'Africa occidental por as selvas secas amanatas a o golfo de Guinea, estando present en Nicheria y Camerún, mientres que no ye segura de tot a suya presencia en a Republica Democratica d'o Congo y Gabón. Mientres un tiempo se consideró que yera una subspecie de *[[Genetta servalina]]*.

Ye una especie con menazas derivatas de l'hombre, a traviés d'a destrucción d'o suyo habitat y tamién d'a suya caza.

## Vinclos externos
Genetta johnstoni

A **chineta de Johnston** (, Pocock, 1908) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que se distribuye por buena part d'Africa occidental, en territorios amanatos a o golfo de Guinea, estando present en Costa de Vori, Ghana, Guinea y Liberia, que vive en as selvas pluvials. Ye una especie d'a que encara no se conoixen muitismos aspectos, en no haber-se podito estudiar so que bellos eixemplars procedents de museus, mas que mas conservando-se nomás que a suya piel.

## Notas


## Vinclos externos
Genetta maculata

***Genetta maculata*** (Gray, 1830) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que se distribuye por buena part d'Africa centro-occidental y centro-oriental, estando present en Ghana, Togo, Nicheria, Camerún, Guinea Ecuatorial, Gabón, Republica Democratica d'o Congo, Chad, Republica Centroafricana, Republica d'o Congo, Angola, Namibia, Botsuana, Zambia, Zimbabwe, Sudafrica, Eswatini, Malawi, Mozambique, Tanzania, Ruanda, Burundi, Kenya, Uganda, Sudán d'o Sud, Somalia, Etiopia y Eritrea. Ye asinas una d'as especies mas estendillatas de tot o suyo chenero taxonomico.

## Vinclos externos
Genetta pardina

***Genetta pardina*** (Saint-Hilaire, 1832) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que se distribuye por buena part d'Africa occidental, estando present en Burkina Faso, Costa de Vori, Gambia, Ghana, Guinea, Liberia, Mali, Nícher, Senegal y Sierra Leone.

## Vinclos externos
Genetta piscivora

***Genetta piscivora*** (Allen, 1919) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que se troba present en o territorio d'a Republica Democratica d'o Congo, vivindo en as selvas pluvials d'o nord-este d'o país, en a cuenca alta d'o río Congo.

D'antis mas se clasificaba en o suyo propio chenero, *Osbornictis*.

## Vinclos externos
Genetta poensis

***Genetta poensis*** (Waterhouse, 1838) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que tien a suya aria de distribución en Africa occidental, estando present en cualques chicoz nuclios ixeminatos por ecosistemas de selva tropical (mas que mas de selva pluvial) en países d'a costa d'o golfo de Guinea como a Republica d'o Congo, Guinea Ecuatorial, Ghana y Costa de Vori. Mesmo que a resta de chinetas, o suyo rechimen alimenticio se composa de chicoz mamifers, aus y insectos.

## Vinclos externos
Genetta servalina

***Genetta servalina*** (Pucheran, 1855) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que se distribuye por buena part d'Africa centro-occidental, estando present en Camerún, a Republica Centroafricana, Guinea Ecuatorial, Gabón, Republica Democratica d'o Congo, Sudán d'o Sud, Ruanda, Burundi, Uganda, Kenya y Tanzania.

D'antis mas se consideraba a *[[Genetta cristata]]* como una d'as suyas subspecies, pero modernament se considera que ye una especie independient.

## Vinclos externos
Genetta thierryi

A **chineta de Thierry** (, Matschie, 1902) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que se distribuye por buena part d'Africa centro-occidental, estando present en as sabanas de Senegal, Mauritania, Gambia, Guinea, Guinea-Bissau, Mali, Liberia, Ghana, Burkina Faso, Costa de Vori, Benín, Togo, Nicheria, Camerún, Chad y Republica Centroafricana.

## Notas


## Vinclos externos
Genetta tigrina

***Genetta tigrina*** (Schreber, 1776) ye una especie de mamifero d'a orden Carnivora, d'a familia Viverridae y d'o chenero *[[Genetta]]*, que veye reducita a suya aria de distribución nomás que a las costas d'a Republica Sudafricana en Africa d'o Sud. Con una dieta variata, ye considerada como omnivora. Ye muit pareixita a la chineta común (*[[Genetta genetta]]*).

## Vinclos externos
Delegación ta l'Adopción d'una Luenga Internacional Auxiliar

A **Delegación ta l'Adopción d'una Luenga Auxiliar** (en francés: *Délégation pour l'Adoption d'une Langue Auxiliaire Internationale*) estió un grupo d'academicos que se reunioron a prencipios d'o sieglo XX ta decidir como de todas as luengas auxiliars internacionals s'heba d'esleir ta fer-la servir de forma internacional. A decisión final d'o comité encargau d'a Delegación estió d'adoptar l'idioma esperanto como luenga auxiliar internacional, encara que con bellas reformas. O resultau de ditas reformas respective d'o esperanto ye o que hue lo día se conoixe como ido.

## O comité
O comité fue citau en a a ciudat de París en l'anyo 1907, estando-ne os miembros d'o comité:
* Manuel Vicos, president d'o Senau peruano.
* Baudouin de Courtenay, profesor de Lingüistica d'a Universidat de Sant Petersburgo.
* Emile Boirac, d'a Universidat de Dijon, partidario d'o esperanto, conoixiu por a frase *[[déjà vu]]*.
* Charles Bouchard, profesor d'a Facultat de Medicina de París.
* Roland Eotvos, de l'Academia Hongara de Ciencias.
* Wilhelm Förster, president d'o Comité Internacional de Pesos y Mesuras.
* George Harvey, partidario d'o esperanto y editor d'a revista *[[North American Review]]*.
* Otto Jespersen, filologo d'a Universidat de Copenhague.
* S. Lambros, d'a Universidat d'Atenas.
* C. Le Paige, d'a Universidat de Lidje.
* Wilhelm Ostwald, d'a Universidat de Leipzig, futuro ganador d'o Premio Nobel de Quimica.
* Hugo Schuchardt, d'a Universidat de Graz.
O comité escuitó a os representants d'os prochectos lingüisticos que aspiraban a estar a luenga internacional auxiliar, como o matematico italiano Giuseppe Peano qui refirmó a luenga d'a suya propia invención, a *[[Latino sine Flexione]]* (u tamién conoixida como *Interlingua de Peano*). O esperanto fue representau por Louis de Beaufront, un partidario activo d'ista luenga. Atros idiomas, como o *[[Bolak]]*, *[[Spokil]]* y o *[[Idiom Neutral]]* tamién recibioron d'o ficacio d'o comité.
Río Magre

O **río Magre** ye un río valenciano, uno d'os mas importants afluents d'o río Xúcar chunto con o río Albaida y o río Cabriuel. Tién o suyo naixedero en a sierra d'Aliaguilla, en a comarca de Requena-Utiel, a bels 1.100 metros d'altaria sobre o livel d'a mar, y as suyas auguas plegan en o río Xúcar amán d'Algemesí dimpués d'un recorrito de 130 km de longaria, drenando una compleganza de 1.543,7 km² a traviés d'un cabal meyano de 0,91 m³/s. De vegatas ye dito *Rambla d'Algemesí*.

## Comarcas y municipios que trescruza
Mientres o suyo curso recorre as comarcas de Requena-Utiel (a on i tien o suyo naixedero), Foya de Bunyol y Ribera Alta.

Os municipios Valencianos que trescruza son:
* Sinarcas.
* Utiel.
* Requena.
* Yátova.
* Macastre.
* Torís.
* Mont-royo.
* Real de Montroi.
* Llombai.
* Catadau.
* Alfarb.
* Carlet.
* Benimodo.
* L'Alcúdia.
* Guadassuar.
* Algemesí.

## Afluents
Os suyos afluents son:
* Rambla de la Torre.
* Río Madre.
* Río Millars.
* Río de Bunyol.
* Rambla de l'Algobar.
Merseyside

**Merseyside** ye un condau ceremonial d'Anglaterra, en a rechión de l'Este d'Anglaterra. A suya capital se troba en a ciudat de Liverpool.

A suya población ye d'1.381.200 habitants (2011) en una superficie de 635 km², con una densidat de población de 2.145 hab/km².

## Cheografía
### Mugas
O condau de Merseyside muga a o norte con a mar d'Irlanda; a o nord-este con Lancashire; a o l'este con o Gran Manchester; a o sud-este con Cheshire; a o sud con Cheshire; a o sud-ueste con a mar d'Irlanda; a l'ueste con a mar d'Irlanda; y a o nord-ueste con a mar d'Irlanda.

## Vinclos externos
Genetta victoriae

***Genetta victoriae*** ye una especie de mamifero d'a orden *[[Carnivora]]*, d'a familia *[[Viverridae]]* y d'o chenero *[[Genetta]]*, que veye reducita a suya aria de distribución nomás que a las selvas tropicals d'a Republica Democratica d'o Congo en l'alta compleganza d'o río Congo en o centro d'Africa; tamién se puet trobar en territorio d'Uganda.

## Descripción
A suya longariae ye de 50-60 cm, amás d'una coda de 45–55&nbsp;cm. O suyo peso ye de 1,5-3,5 kg. O suyo pelo  ye de color royenca u marrona amarillenta, con tacas de color fosca estendillatas; en a coda se y veyen cuantos aniellos y a suya estremera ye de color negra. Tamién poseye una cresta dorsal en color negra.

## Vinclos externos
Barbarella (cinta)

:*Iste articlo ye sobre una cinta franco-italiana de 1968; ta atros usos, se veiga *'Barbarella***.

***Barbarella**' ye una cinta franco-italiana de l'anyo 1968 de cine d'aventuras y cine de ciencia-ficción dirichita por Roger Vadim seguntes un guión de Terry Southern y o mesmo Roger Vadim (basato en o cómic *[[Barbarella (cómic)|Barbarella]]*, de Jean-Claude Forest y Claude Brulé), con una banda sonora orichinal de James Campbell y una dirección de fotografía de Claude Renoir. Producita por Dino De Laurentiis ta *[[Dino de Laurentiis Cinematografica]]* y *[[Marianne Productions]]* y distribuita por *[[Paramount Pictures]]*, en o suyo reparto incluye a destacatos actors como Jane Fonda, John Phillip Law, Anita Pallenberg, Milo O'Shea y Marcel Marceau.

Ye una cinta que ha recibito cuantos premios.

## Reparto
* Jane Fonda como  Barbarella 
* John Phillip Law como  Pygar, l'Ánchel 
* Anita Pallenberg como  Reina Negra de Sogo
* Milo O'Shea como  Doctor Durand-Durand 
* Marcel Marceau como  Profesor Ping 
* Claude Dauphin como  President Dianthus d'a Tierra 
* Véronique Vendell como  Capitán Luna
* Serge Marquand como  Capitán Sol 
* Catherine Chevallier como  Stomoxys 
* Marie Therese Chevallier como  Glossina 
* David Hemmings como  Dildano 
* Ugo Tognazzi como  Mark Hand

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Barbarella'' en IMDb.
*  ''Barbarella'' en Turner Classic Movies.
*  ''Barbarella'' en AllRovi.
*  ''Barbarella'' en RottenTomatoes.
Torre de Buira

**Torre de Buira** ye un lugar aragonés d'a provincia de Uesca situato en a comarca d'a Ribagorza, en o municipio de Bonansa.

A suya población ye de 6 habitants (2006).

## Demografía
Martin Scorsese

**Martin Charles Scorsese**, naixiu de Nueva York (Nueva York, Estaus Unius) o 17 de noviembre de 1942, ye un destacau director cinematografico, guionista y productor cinematografico estausunidense, fillo d'os actors Charles Scorsese y Catherine Scorsese. Activo en o cine estausunidense dende meyaus d'os anyos 1960, ha recibuo cuantos premios mientres a suya carrera cinematografica.

D'entre a suya ampla filmografía, cal destacar-ne bellas cintas, como *[[Alice Doesn't Live Here Anymore]]* (1974, con Ellen Burstyn, Alfred Lutter, Kris Kristofferson, Billy Green Bush, Diane Ladd, Lelia Goldoni, Lane Bradbury, Vic Tayback, Jodie Foster y Harvey Keitel), *[[Taxi Driver]]* (1976, con Robert De Niro, Jodie Foster, Albert Brooks, Harvey Keitel, Leonard Harris, Peter Boyle y Cybill Shepherd), *[[Raging Bull]]* (1980, con Robert De Niro, Cathy Moriarty y Joe Pesci), *[[The Color of Money]]* (1986, con Paul Newman, Tom Cruise y Mary Elizabeth Mastrantonio), *[[The Last Temptation of Christ (cinta)|The Last Temptation of Christ]]* (1988, con Willem Dafoe, Harvey Keitel, Barbara Hershey, Harry Dean Stanton yDavid Bowie), *[[Goodfellas]]* (1990, con Ray Liotta, Robert De Niro, Joe Pesci, Lorraine Bracco y Paul Sorvino), *[[Gangs of New York]]* (2002, con Leonardo DiCaprio, Daniel Day-Lewis y Cameron Diaz), *[[The Aviator (cinta de 2004)|The Aviator]]* (2004, con Leonardo DiCaprio, Cate Blanchett, Alan Alda, Alec Baldwin, Kate Beckinsale, John C. Reilly, Gwen Stefani, Jude Law y Willem Dafoe), *[[Hugo (cinta)|Hugo]]* (2011, con Asa Butterfield, Ben Kingsley, Chloë Grace Moretz, Sacha Baron Cohen, Helen McCrory, Richard Griffiths, Frances de la Tour, Ray Winstone, Emily Mortimer, Jude Law y Christopher Lee).

## Se veiga tamién
* Cintas con guión de Martin Scorsese.
* Cintas dirichidas por Martin Scorsese.
* Cintas producidas por Martin Scorsese.

## Vinclos externos

*  ''Martin Scorsese'' en Internet Movie Database.
*  ''Martin Scorsese'' en Turner Classic Movies.
Melvin Frank

**Melvin Frank**, naixito de Chicago (Illinois, Estaus Unius) o 13 d'agosto de 1913 y muerto en Los Angeles (California, Estaus Unius) o 13 d'octubre de 1988, estió un director cinematografico, guionista y productor cinematografico estausunidense. Ye o pai d'a escritora Elizabeth Frank, galardonata con un Premio Pulitzer.

D'entre a suya filmografía, se puet mencionar bellas cintas, como *[[Road to Utopia]]* (1946, nomás guión, de Hal Walker, con Bing Crosby, Bob Hope y Dorothy Lamour), *[[White Christmas (cinta)|White Christmas]]* (1954, nomás guión, de Michael Curtiz, con Bing Crosby, Danny Kaye, Rosemary Clooney y Vera-Ellen), *[[Strange Bedfellows (cinta de 1965)|Strange Bedfellows]]* (1965, con Rock Hudson, Gina Lollobrigida, Gig Young y Terry-Thomas), *[[A Funny Thing Happened on the Way to the Forum (cinta)|A Funny Thing Happened on the Way to the Forum]]* (1966, nomás productor, de Richard Lester, con Zero Mostel, Jack Gilford y Phil Silvers), *[[A Touch of Class (cinta)|A Touch of Class]]* (1973, con George Segal, Glenda Jackson, Paul Sorvino, Hildegarde Neil y Mary Barclay), *[[Lost and Found (cinta de 1979)|Lost and Found]]* (1979, con George Segal, Glenda Jackson, Maureen Stapleton, Hollis McLaren, Paul Sorvino, John Candy y Ken Pogue).

## Vinclos externos
*  ''Melvin Frank'' en IMDb.
Club Vigo Voleibol

O **Club Vigo Voleibol** ye un club de voleibol gallego d'a ciudat de Vigo y que chuga en a Superliga masculina.

## Vinclos externos
*  Pachina oficial.